open-index/open-wikipedia-markdown huggingface dataset:
Pintis

**Pintis** (*Fomes*) – kempininių (*Polyporaceae*) šeimos grybų gentis. 

Lietuvoje auga viena rūšis – Tikroji pintis (*Fomes fomentarius*).

**Augimo vieta**: ant negyvų lapuočių medžių
**Augimo laikas**: pavasaris, vasara, ruduo (žiema) 
**Pagrindiniai požymiai**: vaisiakūniai dideli, dažniausiai auga ant beržų, sporos didelės

Daugiametis grybas. Vaisiakūniai kanopos, vėduoklės formos, iki 30 cm skersmens, šonu priaugę prie medžio kamieno. Kieti, sumedėję, paviršius odiškas, lygus, balkšvai pilkas, pilkai rusvas, rievėtas, kraštai šviesesnių atspalvių. Trama kieta, kamštiška, ruda. Sporos 16-20x4-6,5 μm.

Auga lapuočių, mišriuose miškuose, parkuose, ant negyvų lapuočių, dažniausiai ant beržų (kartais ant virtuolio ar stuobrio būna 10-20 vaisiakūnių). Sukelia *baltąjį* medienos puvinį. Labai dažna.

*Kietosios kempinės* ir *tikrosios pinties* milteliai liaudies medicinoje buvo naudojami kraujavimui sustabdyti, žaizdoms gydyti.

Bitininkystėje dažnai naudojama dūminėse kaip lėtai smilkstanti medžiagą.

## Literatūra
**Lietuvos grybų atlasas**, Vincentas Urbonas, Kaunas, LUTUTĖ, 2007, ISBN 978-9955-692-59-1, p. 419
Tikroji raudonpintė

**Tikroji raudonpintė** (*Pycnoporus cinnabarinus*) genties grybų rūšis.

Vaisiakūniai plokščių kepurėlių pavidalo, apie 3-10 cm ilgio ir 2-8 cm pločio bei iki 2 cm storio ties pagrindu. Jų paviršius iš pradžių būna švelniai pūkuotas, o senstant pasidaro plikas, blyškiai oranžinės spalvos.

Auga ant negyvų išvirtusių lapuočių medžių, ypač beržų, šermukšnių. Dažniausiai aptinkama sausesniuose šviesiuose mišriuose miškuose. Sukelia baltąjį medienos puvinį.

Tikroji raudonpintė įrašyta į Lietuvos raudonąją knygą.
Kirmėliniai moliuskai

**Kirmėliniai moliuskai** (*Aplacophora*) – moliuskų () klasė. Gyvena įsirausę į smėlį ar dumblą. Kirmėlinių moliuskų kiautas išlenkto rago formos su abiem kiaurais galais.

Pasaulyje žinoma 350 kirmėlinių moliuskų rūšių.

* *Dentalium entalis* – Atlanto vandenyne ir Viduržemio jūroje gyvenantys kirmėliniai moliuskai užauga iki 3 cm ilgio. Tūno giliai vandenyje, savo raumeninga koja įsirausę į dumblą, ir dėl to gyvų jų beveik niekas nemato, tik randama išplautų į krantą mirusių moliuskų geldelių. Minta čiuptuvais pagaudami grobį.
Diana

Romėnų mitologijoje **Diana** – medžioklės ir augmenijos deivė, gimdyvių globėja, mėnulio įsikūnijimas. Jupiterio ir Latonos duktė, Apolono sesuo. Gimė Delo saloje. Atitinka graikų Artemidę.

Diana buvo skaisti medžioklės deivė, siejama su žvėrimis ir miškais. Jai buvo ypač šventos ąžuolų giraitės. Buvo garbinama dėl savo tvirtybės, atletiškos gracijos, grožio ir medžiojimo įgūdžių. Ji sudarė trejybę kartu su Egerija, vandens nimfa, kuri buvo jos padėjėja, ir Virbijumi, miškų dievu. 

Diana buvo garbinama šventykloje ant Aventino kalvos ir Efeso mieste, kur buvo Dianos/Artemidės šventykla. Ją ypač gerbė žemiausi visuomenės sluoksniai ir vergai. Dianos šventyklos suteikdavo prieglobstį vergams. Jai skirta šventė buvo rugpjūčio 13 d.

Vėlesniais laikais Diana išliko svarbia figūra. Masonai ją laikė vaizduotės, jautrumo, menininkų kūrybinio beprotiškumo simboliu. Manoma, kad Diana yra originalioji matriarchalinių bendruomenių motina deivė, ir dabartiniais laikais garbinama *Dianic Wicca* religijos tikinčiųjų.
Blizgutiniai

**Blizgutiniai** (, ) – kempiniečių (*Polyporales*) eilės grybų šeima, priklausanti papėdgrybių klasei. Jie yra daugiamečiai grybai ir gali užaugti gana dideli. Vaisiakūniai plokščių, apskritų ar vėduokliškų kepurėlių pavidalo, prie substrato prisitvirtina šonu. Himenoforas susideda iš daugybės mažyčių vamzdelių arba porų, kurie dažnai sudaro kelis sluoksnius. Sporos rudos, elipsiškos. Trama šviesiai arba tamsiai ruda. Blizgutiniai beveik visada auga ant žaliuojančių medžių, kuriems padaro nepataisomos žalos, t. y. sukelia *gelsvąjį* ar *baltąjį* medienos puvinį. Šios šeimos grybai nėra nei valgomi, nei nuodingi.

Lietuvoje žinoma viena **blizgučio** () gentis ir 2-3 rūšys:
***Plokščiasis blizgutis** (, = *G.lipsiense*). Auga ant išvirtusių negyvų lapuočių, rečiau spygliuočių medžių kamienų ir kelmų. Sukelia baltąjį arba gelsvąjį medienos puvinį. Lietuvoje labai dažnas.
***Grubusis blizgutis** (, = *G.australe*). Auga ant lapuočių medžių kamienų ir kelmų, daugiausia parkuose, soduose, palei kelius. Sukelia baltąjį medienos puvinį. Lietuvoje nežinomas, bet tikėtinas augant.
* Tikrinis blizgutis (). Auga lapuočių ir mišriuose miškuose bei parkuose ant lapuočių medžių. Sukelia lėtą baltąjį medienos puvinį. Lietuvoje neretas.


Image:Ganoderma lucidum 01.jpg|Tikrinis blizgutis (*Ganoderma lucidum*)
Image:Ganoderma applanatum - Lindsey.jpg|Plokščiasis blizgutis (*Ganoderma applanatum*, sin. *G. lipsiense*)
MiRNR

**miRNR** (arba ***mikro [[ribonukleino rūgštis]]***) – viengrandė nekoduojanti endogeninė (siRNR egzogeninė) 20–25 nt RNR, kuri reguliuoja kitų organizmo genų ekspresiją. miRNR randamos bestuburiuose, stuburiniuose ir augaluose.

* miRNR pirmtakas yra transkribuojamas branduolyje nuo DNR (miRNR koduojama tarpgeninėse genomo srityse, gali būti introninės kilmės),
* miRNR pirmtakas, sudarytas iš nepilnai komplementarių invertuotų pasikartojimų, suformuoja savo segtuko formos struktūras, kurias branduolyje skaldo ribonukleazė Drosha (žinduoliuose, o augaluose viena iš Dicer nukleazių).
* Susidaręs 70 nt ilgio nepilnai komplementarus dupleksas transportuojamas į citoplazmą, kur jį toliau skaido Dicer tipo nukleazės. Susidaro RNR dupleksas, kuris turi 2nt išsikišusį 3‘-OH galą.
* Susidariusi dvigrandė RNR įjungiama į RISC (augaluose, kituose organizmuose šis kompleksas vadinasi kitaip) kompleksą.
* RISC komplekse viena iš dvigrandės RNR grandžių degraduojama ir gauta miRNR naudojama arba degraduoti iš branduolio transportuojamai mRNR (jei miRNR pilnai komplementari mRNR), arba stabdoma mRNR transliacija (jei miRNR dalinai komplementari).

## Nuorodos
* siRNR ir miRNR susidarymas bei veikimo mechanizmas
Dviejų su puse Internacionalas

**Dviejų su puse Internacionalas**, *Vienos Internacionalas*.

Įkurtas 1921 m. Vienoje nuo Berno Internacionalo atsiskyrusių centristinių Vakarų Europos, JAV ir Rusijos (menševikų) socialdemokratų partijų.

Jo lyderiai Fridrichas Adleris, Otto Baueris, R. Grimas, Levas Martovas atsiribojo nuo komunistų, kaip skaldančių darbininkų judėjimą, siekė tęsti II Internacionalo partijų reformistinę politiką.

1921 m. Vienos Internacionalo nare tapo ir Lietuvos socialdemokratų partija.

1923 Vienos ir Berno internacionalai susijungė į Socialistinį Darbininkų Internacionalą.
Lietuva kaizerinės Vokietijos laikais

**Lietuva kaizerinės Vokietijos laikais** – Pirmojo pasaulinio karo metu (1915–1918 m.) Vokietijos imperijos kariuomenės įvykdyta vakarinių Rusijos imperijos žemių, į kurias pateko dabartinė Lietuvos teritorija, okupacija.

## Istorija

1915 m. liepą Vokietijos kariuomenė užėmė Šiaulius, Panevėžį, vėliau Kauną ir Vilnių ir sudarė Oberostą – karinį administracinį vienetą okupuotoje Rusijos imperijos teritorijoje. Oberosto vadovas – Vokietijos vyriausiasis Rytų fronto vadas. Užimta teritorija buvo suskirstyta į 6 vokiečių karinės valdybos viršininkų valdomas sritis (becirkus):

* Kuršo
* Lietuvos
* Suvalkų
* Vilniaus
* Balstogės
* Gardino

Sritys suskirstytos į apskritis, kurių ribos keliskart keitėsi. Nuo 1916 m. gegužės Suvalkų ir Vilniaus sritys apjungtos, 1917 m. kovo 15 d. ši sritis prijungta prie Lietuvos srities, sudarant Lietuvos karinę valdybą, prie kurios 1918 m. sausį prijungta ir Balstogės-Gardino sritis.

Oberoste nuo 1916 m. birželio teismuose vartojama tik vokiečių kalba, vietos gyventojams drausta dalyvauti administracinių įstaigų darbe, atimtos politinės teisės bei laisvės, suvaržyta teisė į nekilnojamąjį turtą. Valstiečiams nustatytos didelės maisto produktų pristatymo normos, įvestas pagalvės mokestis 15–60 metų gyventojams, žemės mokestis valstiečiams, taip pat degtukų, druskos, sacharino, šunų, tiltų ir kiti mokesčiai – netiesioginiai mokesčiai 4 kartus viršijo tiesioginius. Lietuvos ūkiu buvo remiama Vokietijos ekonomika, išlaikoma Rytų fronto kariuomenė.

Okupacijos metu padaugėjo infekcijų, padidėjo mirtingumas, nemažai vyrų suvaryta į priverčiamųjų darbų batalionus, dalis išvežta į Vokietiją. Masiškai buvo kertami miškai, pramonė dirbo tik vokiečių reikmėms, pradėtas gyventojų vokietinimas. Už pasipriešinimą okupantams ir įsakymų nevykdymą gyventojai buvo baudžiami mirties bausme, kalėjimu, piniginėmis baudomis.

## Okupacinės valdžios pabaiga

Vokietijoje, plintant revoliuciniam judėjimui, kaizerinė valdžia pradėjo silpnėti. Vokiečiai inicijavo Lietuvos krašto tarybos (vėliau – Lietuvos tarybos) rinkimus, lietuviai ėmė siekti savivaldos. 1918 m. vasario 16 d. paskelbtas Lietuvos Nepriklausomybės Aktas.

Po Vokietijoje įvykusios Lapkričio revoliucijos ir Vokietijos kapituliavimo, vokiečių kariuomenės daliniai dar kurį laiką liko Lietuvos teritorijoje. Okupacijos tąsa – bermontininkų avantiūra 1919 m. rudenį.

## Šaltiniai
Belgijos socialistinė partija

**Belgijos socialistinė partija** (SPA; nuo 1977 m. Belgijos socialinė progresyvi alternatyva - *Sociaal Progressief Alternatief*, nuo 2002 m. *Socialistische Partij – Anders*) – olandiškai kalbančių Belgijos socialistų partija.

Pirmoji Flandrijos socialistinė partija – *De Vlaamsche Socialistische Arbeiderpartij* buvo įkurta 1877 pagal vokiečių pavyzdį. Po trejų metų jos dalis susijungė su Belgijos socialistų partija, o 1885, susijungusi su darbininkų organizacijomis, tapo Belgijos darbo partija -*Belgische Werkliedenpartij*, nuo 1945 – Belgijos socialistų partija.

1977 Belgijos socialistų partija pasidalino į flamandų ir valonų partijas. Po skyrybų Flandrijos socialistai sustiprino savo įtaką tik provincijoje. 1981–1988 SPA buvo opozicijoje. 1995 turėjo daugumą 260 iš 305 savivaldybių, burmistrus Antverpene, Gente, Leuvene, Haselte, Sint-Truidene, Dendermonde. Parlamento rinkimuose 1999 gavo 14 vietų, 2003 – 23 vietas 149 vietų Atstovų rūmuose ir 4 bei 7 vietas 40 vietų Senate. 2004 įėjo į Guy Verhofstadto koaliciją. Naujasis partijos lyderis Johanas Van de Lanotas yra Biudžeto ministras.

2004 SPA turėjo 115 000 narių. Spaudos organai:  (iki 1977 *Volksgazet*).

Socialistų Internacionalo narė.

SPA pirmininkai:
* 1975-1977 Vilis Klasas,
* 1977-1989 Karelas Van Miertas,
* 1989-1994 Frankas Vanderbrukas,
* 1994- 1998 Luisas Tobakas,
* 1998-1999 Fredas Erdmanas,
* 1999-2003 Patrikas Jansensas,
* 2003-2005 Stevas Stevaertas
* 2005 Karolina Genez,
* nuo 2005 Johanas Van de Lanotas.

## Nuorodos

* http://www.s-p-a.be/nationaal/index.asp 
* http://www.spa-spirit.be
Kriauklė

**Kriauklė** – moliuskų kūną apgaubiantis kietas apvalkalas, kurį gamina mantija. Augant moliuskui auga ir jo kriauklė, kuri gali būti vientisa ir susisukusi arba iš dviejų dalių. Moliuskui augant, storėja prizminis kriauklės sluoksnis
(ostrakas), o paviršinis plonas raginis sluoksnis (periostrakas) nekinta. Kriauklės viršutinio sluoksnio ornamentas yra vadinamas skulptūra, raštas. Kai kurie turi blizgantį trečiąjį – perlamutrinį sluoksnį (*Turbo*, *Haliotis*). Kriauklės spalva priklauso nuo mantijos pakraštyje esančių pigmentinių ląstelių. Kriauklė saugo jūrinius pilvakojus nuo priešų ir bangų mūšos, todėl pakrantėse gyvenančių moliuskų kriauklė labai stora.
Vidinį dvigeldžių moliuskų (*Bivalvia*) kriauklių storą kalkinį prizminį sluoksnį (kalcio karbonatas) dengia plonas kochiolininis sluoksnis (raginė organinė medžiaga).

## Kriauklės struktūra
Seniausia kriauklės dalis yra jos viršūnė. Nuo viršūnės kriauklė auga žemyn formuodama apvijas. Paskutiniojo apvijos apsisukimo anga vadinama kiauto anga, o jos laisvi pakraščiai – angos pakraščiu, kuris skirstomas į išorinę lūpą, arba peristomą, ir ploną vidinę lūpą, kuri prikibusi prie paskutiniojo apsisukimo paviršiaus. Angoje gali būti „dantukų“, kurių išsidėstymas turi sistematinės reikšmės *Vertiginidae*, *Pupilidae* ir *[[Skląsteniniai|Clausiliidae]]* šeimose.

## Taip pat skaitykite
* Pilvakojų kriauklė

## Šaltiniai
Karibų valstybių asociacija

**Karibų valstybių asociacija** (*Karibų regiono organizacija*, Association of Caribbean States, **ACS**, taip pat vadinama *Asociacion de Estados del Caribe* arba *Association des Etats de la Caraibe*) yra valstybių organizacija sukurta siekiant skatinti bendradarbiavimą, konsultacijas ir veiksmų derinimą tarp visų Karibų regiono šalių. Organizaciją sudaro 25 valstybės narės ir 3 asocijuotos narės. ACS įkurimo konvencija pasirašyta 1994 m. liepos 24 d. Cartagena de Indias, Kolumbijoje.

Organizacijos sekretoriatas yra Port of Speine, Trinidade ir Tobage.

Asociacijos narės: Antigva ir Barbuda, Bahamos, Barbadosas, Belizas, Kolumbija, Kosta Rika, Kuba, Dominika, Salvadoras, Grenada, Gvatemala, Gajana, Haitis, Hondūras, Jamaika, Meksika, Nikaragva, Panama, Dominikos Respublika, Sent Kristoferis ir Nevis, Sent Lusija, Sent Vincentas ir Grenadinai, Surinamas, Trinidadas ir Tobagas ir Venesuela. Asocijuotos narės: Aruba, Prancūzija (atstovauja Prancūzijos Gvianai, Gvadelupei ir Martinikai) ir Nyderlandų Antilai.

Asociacijos generalinis sekretorius yra Rubén Arturo Silié Valdez. Ministrų tarybos sekretorius yra Luis Ernesto Derbez, Meksikos užsienio reikalų sekretorius.

## Nuorodos
* Oficialus puslapis
SiRNR

**siRNR** ( arba *short interfering RNA*) – egzogeninė 20-25 nt ilgio nekoduojanti RNR, kuri dalyvauja genų ekspresijos reguliacijoje. siRNR dirbtinai gali būti įvedama į organizmą tam, kad išjungtų norimus (siRNR komplementarius) genus. siRNR siūlomas panašus veikimo mechanizmas kaip ir miRNR, kuri nuo siRNR skiriasi tuo, kad yra endogeninės kilmės, t. y. miRNR koduoja pats organizmas.

## Nuorodos

* Kęstutis Sasnauskas. Genų inžinerijos pagrindai 
*  siRNR ir miRNR susidarymas bei veikimo mechanizmas
Darbininkų Internacionalas

**Darbininkų Internacionalas**, *Socialistinis darbininkų internacionalas* – tarptautinis socialistų ir socialdemokratų partijų susivienijimas.

## Istorija
Įkurtas 1923 m. gegužės 21-25 d. Hamburge vykusiame tarptautiniame kongrese, kuriame dalyvavo 620 delegatų iš 30 valstybių, atstovavę partijas, buvusias Berno ir Vienos (2 ½) Internacionalų narėmis. LSDP atstovavo Steponas Kairys.

Balsai kongrese pasiskirstė pagal partijų gausumą: Vokietijos suvienytoji socialdemokratų partija-30, Didžiosios Britanijos leiboristai-28, Prancūzijos socialistai-16, Belgija ir Austrija po 15, Rusija, Švedija, Danija ir JAV po 12, Čekijos ir Slovakijos čekai-8, vengrai-8, vokiečiai-7, Nyderlandai ir Šveicarija po 7, Norvegija, Gruzija ir Suomija po 3, Armėnija, Bulgarija, Jugoslavija, Rumunija, Ukraina, Turkija, Liuksemburgas, Lietuva, Latvija, Estija ir Dancigo laisvasis miestas po 1.

Kongrese priimtoje rezoliucijoje „Tarptautinė darbininkų klasės kova prieš pasaulinę reakciją“ Rusijos valdžia pasmerkta dėl vykdomo teroro, tačiau kartu Antantės ir kitos šalys raginamos pripažinti Rusiją. Taip pat reikalaujama savo šalių vyriausybėms neleisti stiprinti socialinę ir politinę reakciją, kovoti už tautinių diktatūrų pašalinimą.

Rezoliucijoje „Imperialistinės taikos sutartys ir darbininkų klasės uždaviniai“ išdėstytos nuostatos ginti tautines ir tikybos mažumas, priešintis kolonializmui, slaptų karinių sutarčių ir sąjungų sudarymui, siekti visuotinio nusiginklavimo, iš Rusijos reikalaujama išvesti kariuomenę iš Gruzijos bei suteikti apsisprendimo teisę Armėnijai ir Gruzijai.

Kongrese buvo patvirtintas Darbininkų Internacionalo statutas, išrinktas 9 narių Biuras ir 6 narių Vykdomojo komiteto vadovaujanti komisija, vykdančiaisiais sekretoriais paskirti F. Šou ir Fridrichas Adleris. Internacionalo būstine pasirinktas Londonas, 1935 m. būstinė perkelta į Briuselį.

Darbininkų Internacionalui teko dirbti fašizmo ir reakcijos pakilimo bei socialdemokratijos skaidymosi į marksistines ir reformistines sroves laikotarpiu, todėl jo įtaka nebuvo didelė. Pirmąjį dešimtmetį, kol vyko teorijų formavimas, trūko ryžto kovoti prieš fašizmą, kai kurios partijos netgi bendradarbiavo su nacionalsocialistinėmis partijomis, o į valdžią atėjus Hitleriui, nutrūko finansinė parama visam darbininkų judėjimui.

Darbininkų Internacionalas faktiškai nustojo egzistavęs 1940 m., Vokietijai užėmus Belgiją.
Čekijos socialdemokratų partija

**Čekijos socialdemokratų partija**, CSSD, *Česká strana sociálně demokratická * – viena pagrindinių šiuolaikinės Čekijos Respublikos politinių partijų.

Įkurta 1878 m. balandžio 7 d., tačiau veikė kaip profsąjunginė organizacija. Steigėjas ir pirmasis pirmininkas Josefas Boleslavas Pecka – Strahovskis (1849–1897).

## Pirmieji žingsniai

Politine partija tapo 1887 m. gruodžio 25 d. I suvažiavime. 1897 m. rinkimuose gavo 38 % balsų ir 24 parlamento mandatus. 1920 m. rinkimuose gavo 25,7 % balsų ir išlaikė įtaką parlamente iki 1939 m. šalies okupacijos. 

1930 m. XVI suvažiavime priimta marksistinė ideologija. 1945 m. atnaujinta partijos, kaip vienos iš Liaudies fronto dalių, veikla, bet po komunistų pučo 1948 m. partija uždrausta.

## Atgimimas
1990 m. XXIV suvažiavime CSSD veikla atnaujinta. 1992 m. Federalinės asamblėjos rinkimuose gavo 10 vietų iš 99 Liaudies rūmuose, 6 vietas iš 75 Tautos rūmuose ir 16 vietų iš 200 Čekijos nacionalinėje taryboje. 1996 m. rinkimuose iškovota 61 vieta iš 200 Deputatų rūmuose ir 48 vietos iš 154 Senate. 
1998 m. rinkimuose gavo 74 vietas Deputatų rūmuose ir 15 iš 52 perrenkamų vietų Senate. 2002 m. laimėjus 70 vietų Deputatų rūmuose buvo sudaryta koalicija su krikščionimis demokratais ir liberalais, ministru pirmininku tapo Vladimiras Špidla, 2004 m. jį pakeitė Stanislavas Grosas, o po šio apkaltinimo neteisėtai įsigijus butą, 2005 – partijos vicepirmininkas Iržis Parubekas.

## Organizacija
Suvažiavimai vyksta kas dveji metai, yra 14 regioninių organizacijų. SI narė nuo 1995.

Pirmininkai:
* 1897 Josefas Hybešas,
* 1899 Ladislavas Zapotockis,
* 1902 Ferdinandas Švarcas,
* 1904 ir 1917–1925 Antoninas Nemetas,
* 1905 Josefas Šteineris,
* 1910 Karla Machova Kostelecka,
* 1916-1917 Bohumilas Šmeralas,
* 1920 Šarlota Garrigue Masarykova,
* 1925 Božena Karpiškova,
* 1925–1938 Antoninas Hamplas,
* 1938–1945 Josefas Fišeris,
* 1947 Bohumilas Laušmanas,
* 1948 (emigracijoje) Blažiejus Vilimas,
* 1948-1972 (emigracijoje) Vaclavas Majeris,
* 1972-1989 (emigracijoje) Vilemas Bernardas,
* 1989–1995 (emigracijoje) Karelas Hruby,
* 1990 (Čekijoje) Iržis Horakas,
* 1993 Milošas Zemanas,
* 2001 Vladimiras Špidla,
* 2004 Stanislavas Grosas
* 2006 Jiržis Parobekas
* 2011 Boguslavas Sobotka.

## Nuorodos
* Partijos svetainė anglų k. 
* ČSSD oficiali svetainė
Berno Internacionalas

**Berno Internacionalas** – tarptautinis socialistinių partijų susivienijimas.

Įkurtas 1919 m. vasario 3-10 d. Berno konferencijoje. Jo narėmis buvo Argentinos, Austrijos, Bulgarijos, Čekoslovakijos, Danijos, D. Britanijos, Italijos, Nyderlandų, Palestinos, Prancūzijos, Suomijos, Švedijos, Šveicarijos, Vengrijos ir Vokietijos socialdemokratų partijos, siekusios tęsti II Internacionalo veiklą.

1921 dalis jų atsiskyrė ir įkūrė Dviejų su puse Internacionalą, kitaip vadinamą Vienos socialistiniu Internacionalu. 1922 Berlyne susirinkę Berno, Vienos ir III Internacionalo (Kominterno), įkurto 1918, atstovai svarstė galimybę suvienyti visas tris darbininkų judėjimo kryptis, bet pajutus, kad komunistai siekia tik išplėsti savo veiklos galimybes, kompromiso nebuvo pasiekta.

Tačiau Berno ir Vienos internacionalų nariai, Italijoje įsigalėjus fašizmui, rado bendrą kalbą ir 1923 susijungė į Socialistų Darbininkų Internacionalą.
Purinas

**Purinas** – heterociklinė bazė, kurią sudaro sulieti pirimidino ir imidazolo žiedai. Purinai – adeninas ir guaninas – nukleorūgščių sudėtyje sudaro vandenilinius ryšius su jiems komplementariais pirimidinais – timinu, citozinu ir uracilu. DNR adeninas sudaro du vandenilinius ryšius su timinu (su uracilu RNR sudėtyje), o guaninas tris ryšius su citozinu. 

Kiti svarbūs purinai: ksantinas, hipoksantinas, teobrominas, kofeinas ir šlapimo rūgštis; bei savo sudėtyje turintys purinus junginiai: ATP, GTP, cAMP, NADH ir kofermentas A.

## Istorija
Purinų pavadinimą pirmąkart panaudojo vokiečių chemikas Emilis Fišeris 1884 m. Purinus šis mokslininkas susintetino 1898 m.

## Šaltiniai
Krist Novoselic

**Krist Novoselic** (g. 1965 m. gegužės 16 d.) – amerikiečių roko muzikantas, geriausiai žinomas, kaip buvęs grupės „Nirvana“ bosistas.

Krist Novoselic išeivių iš Kroatijos sūnus. Apie 1985 m. sutikęs Kurt Cobain pradėjo kartu groti ir įkūrė grunge grupę „Nirvana“. Joje grojo bosine gitara. Novoselic buvo geriausias „Nirvana“ lyderio Kurt Cobain draugas. Po Kurt Cobain savižudybės ir „Nirvana“ iširimo grojo grupėse „Sweet 75“ ir „Eyes Adrift“.

Muzika nėra jo vienintelis užsiėmimas, taip pat domisi politika. Parašė knygą „Grunge and Government: Let‘s Fix This Broken Democracy“ ().

## Biografija

Kristas Novoseličius, kroatų amerikietis, gimė kroatų emigrantų Kristo ir Marijos Novoselic šeimoje 1965 me. gegužės 16 d., Komptone, Kalifornijoje. Ten jis gyveno vienerius metus, vėliau jo tėvai persikėlė gyventi į San Pedrą, Kaliforniją, kur jis praleido vaikystės metus. Kristas turi du brolius, Robertą ir Brettą, ir 1973 me. gimusią seserį Dianą. 1979-aisiais šeima vėl išsikėlė dėl kylančių būsto kainų Kalifornijoje, šįkart – į Aberdyną, Vašingtone. Nerimaudami dėl sūnaus Kristo depresijos, jo tėvai išsiuntė sūnų gyventi pas giminaičius į Zadarą, Kroatijoje (tuometinėjeuJgoslavijos dalyje). Ten jis mokėsi gimnazijoje. Kristas jau domėjosi tokiomis muzikos grupėmis kaip „Led Zeppelin“, „Devo“, „Black Sabbath“ ir „Aerosmith“. Gyvendamas Kroatijoje jis susidomėjo punk rock muzika ir atrado tokias grupes kaip „Sex Pistols“ ir „Ramones“.

Po metų grįžtant namo į Aberdyną, Novoseličius pradėjo smarkiai gerti ir rūkyti. Jis tapo žinomas, kaip „vakarėlių liūtas“. Būdamas paskutiniojo kurso studentas, Kristas pasidarė plastinę veido operaciją – daktarai šiek tiek išpjovė jo žandikaulį ir perkėlė kelis dantis priekin. Jis negalėjo judinti žandikaulio šešias savaites. Novoseličius susirado darbą vietiniame „Taco Bell“ restorane, o vėliau, vėlyvuosiuose aukštosios mokyklos metuose, nusipirko automobilį, kelis stereo garsiakalbius bei gitarą. Kartu su broliu Robertu lankė gitaros kursus. Vėliau jis metė tuos kursus ir pats mokėsi groti bliuzą. Novoseličus baigė Aberdyno aukštąją mokyklą 1983-aisias. Neilgai trukus, jo tėvai išsiskyrė.

Vieną dieną Kristo brolis vaikščiojo su savo draugu Kurtu Cobainu ir Cobainas išgirdo garsią muziką, skambančią iš viršutinio kambario. Robertas Cobainui pasakė, jog tai jo vyresnis brolis, kuris klausėsi punk roko. Cobainas suprato, jog pagaliau surado tą žmogų, kuris domisi panašiais muzikos stiliais, ypač grupe „The Melvins“. Po kiek laiko Cobainas davė Novoseličiui savo senesnės grupės „Fecal Matter“ demo įrašą. Po kelių mėnesių Kristas pagaliau pasiklausė tos kasetės. Jam patiko ir jis sutiko sukurti grupę su Kurtu.

Cobaino ir Novoseličiaus pirmoji grupė tęsėsi kelias savaites. Kita grupė buvo „Creedence Clearwater Revival“. Be jos dar buvo ir kitų bandymų, kol galiausiai susikūrė „Nirvana“.

Kristas buvo dukart vedęs. 2004 m. jis vedė dailininkę Darbury Ayn Stenderu.

## Nuorodos
* http://www.novoselic.com/
Kekeras

**Kekeras** (*Botrytis*) – parazitinių grybų gentis. Pažeistų audinių paviršiuje šios genties grybai sudaro pilkas, purias apnašas. Pažeidžia įvairias antžemines augalo dalis, sukeldamas puvinį. Ant sultingų augalo dalių infekcijos vietoje atsiranda netaisyklinga arba apskrita rudojo puvinio dėmė, kurios paviršius apsidengia pilnų apnašų veja. Ant šių apnašų susiformuoja konidijakočių kekės, kurių viršūnėse susiformuoja konidijasporės (konidijos), kuriomis liga plinta.

Lietuvoje paplitę:
* Svogūninis kekeras (*Botrytis allii*) – sukelia kekerinį puvinį;
* Žiedlapinis kekeras (*Botrytis anthophila*) – sukelia žiedų kekerinį puvinį;
* Pupinis kekeras (*Botrytis fabae*) – sukelia rudąją dėmėtligę;
* Pilkasis kekeras (*Botrytis cinerea*) – sukelia kekerinį puvinį.
Vest Indijos federacija

**Vest Indijos Federacija**, **Vakarų Indijų Federacija** (*Federation of the West Indies*, *West Indian Federation*) trumpalaikė federacija Karibų jūros regione, gyvavusi nuo 1958 m. sausio 3 iki 1962 m. gegužės 31 d. Ją sudarė keletas Jungtinės Karalystės užjūrio teritorijų Karibų jūros regione. Federacijos įkūrimo tikslas buvo sudaryti politinį vienetą, kuris taptų nepriklausomas nuo Jungtinės Karalystės kaip vientisa valstybė. Tačiau prieš pasiekiant nepriklausomybę federacija žlugo dėl vidinių nesutarimų.

Federaciją sukūrė 5 Britų imperijos kolonijos Karibų jūros regione: Barbadosas, Jamaika, Trinidadas ir Tobagas, Britų Priešvėjinės salos ir Britų Pavėjinės salos. Kitos istoriškai Britų Vakarų Indijoms priklausiusios salos – Bahamos, Belizas, Didžiosios Britanijos Mergelių salos ir Gajana nusprendė nesijungti prie federacijos, nes savo ateitį matė atitinkamai sąjungose su Šiaurės Amerika, Centrine Amerika, JAV Mergelių salomis bei Pietų Amerika.

## Provincijos

Vakarų Indijos federaciją sudarė šios provincijos:

* Antigva ir Barbuda
* Barbadosas
* Dominika 
* Grenada 
* Jamaika (prie kurios kaip priklausomos teritorijos buvo prijungtos Kaimanų salos bei Terkso ir Kaikoso salos)
* Montseratas 
* Sent Kristoferis-Nevis-Angilija (dabartiniai Sent Kitsas ir Nevis ir Angilija)
* Sent Lusija 
* Sent Vincentas ir Grenadinai 
* Trinidadas ir Tobagas

## Teisinis statusas

Federacija buvo savivaldi teritorija, sudaryta iš dešimties provincijų, kurios visos buvo Jungtinės Karalystės kolonijos. Jungtinė Karalystė skelbė, kad ši federacija netrukus turi tapti nepriklausoma valstybe, tačiau dėl vidinės kovos tarp provincijų federacija nagavo suverenumo, nei tapo Britų Sandraugos nare.

Kaip ir visose tuometinėse kolonijose, Jungtinės Karalystės karalienė Elžbieta II buvo valstybės galva. Jos atstovas *Patrick Buchan-Hepburn, 1st Baron Hailes* turėjo generalinio gubernatoriaus titulą, skirtingai nuo įprastinio kolonijoms guberatoriaus titulo. Tai greičiausiai buvo susiję su Vest Indijos federacine santvarka arba tikėjimusi, kad netrukus šis teritorinis junginys taps nepriklausoma valstybe. Generalgubernatorius turėjo visas karalienės suteiktas teises vetuoti federacijos leidžiamus įstatymus.

Federacijos parlamentas buvo dviejų rūmų, Senato nariai buvo skiriami, o Bendruomenių Rūmų nariai – renkami visuotiniu balsavimu.
GTP

**GTP** (**guanozin-5'-trifosfatas**, C10H16N5O14P3) – ląstelėse paplitęs nukleotidas.

Kaip ir ATP, tai yra svarbus makroenerginis junginys, kurio energija naudojama baltymų sintezėje. Tarp transliacijos faktorių esama įvairiu GTP nekovalentiškai prisijungiančių baltymų, kurių funkcija susijusiu su GTP energijos panaudojimu šį junginį hidrolizuojant (susidaro GDP) (http://www.ncbi.nlm.nih.gov/entrez/query.fcgi?cmd=Retrieve&db=pubmed&dopt=Abstract&list_uids=16240709&query_hl=3&itool=pubmed_docsum). Šie faktoriai sąveikauja su ribosoma visuose baltymo sintezės žingsniuose. GTP reikalinga ne vien ribosomų darbui, bet taip pat ir jų susidarymui (http://www.ncbi.nlm.nih.gov/entrez/query.fcgi?cmd=Retrieve&db=pubmed&dopt=Abstract&list_uids=16376378&query_hl=1&itool=pubmed_docsum).

Viena GTP molekulė susidaro Krebso (arba trikarboninių rūgščių) cikle. Ląstelėje esama fermentų, verčiančių energiją GTP į ATP formą ir atgal.
Pelėjūnas

**Pelėjūnas** (*Penicillium*) – grybų gentis, sukelianti pelėjūninį puvinį. Ant vaisių, uogų atsiranda puvinio dėmių, kurias iš pradžių dengia baltas grybienos valktis, o vėliau iš jo susidaro dulkingos karputės. Pūvantys vaisiai skleidžia nemalonų kvapą. Plinta konidijomis.
Dreiseniniai

**Dreiseniniai** (*Dreissenidae*) – dvigeldžių moliuskų (*Bivalvia*) klasės šeima.

Dreisena (*D. polymorpha*) gyvena Lietuvos vandenyse. Tai iki 4 cm ilgio užaugantis dryžuotas moliuskas. Kilusi Azijoje, vėliau paplito Europoje, o XX a. atsirado ir Šiaurės Amerikoje. Gyvena upėse, kanaluose, ežeruose. Didžiųjų ežerų pakrantėse dreisenų tiek prisidaugino, kad užkimšo vandens valymo įrenginius.
Bedantės

**Bedantė** (*Anodonta*) (kitaip *geldenė*) – dvigeldžių moliuskų (*Bivalvia*) klasės, geldučių (*Unionidae*) šeimos gentis. 

Šios geldutės paplitusios visame pasaulyje. Moliuskų kriauklės - plonasienės, sudarytos iš dviejų vienodų kiaušiniškų sąvarų. Sąvaras jungiantis užraktas neturi dantų (iš čia ir kilęs genties pavadinimas). Bedantės maitinasi organinių medžiagų liekanomis, smulkiais augalais ir gyvūnais. Šie dvigeldžiai - geri vandens filtruotojai (per parą perkošia keliasdešimt litrų vandens). Jie mažai judrūs, gyvena negiliuose stovinčiuose ar lėtai tekančiuose vandenyse; svarbi sąlyga, kad visais metų laikais vandenyje netrūktų deguonies. Skirtalyčiai. Spermatozoidai subręsta rudenį. Lervos (glochidijos) parazituoja žuvų žiaunose. Bedančių lervomis minta žuvys. Iš jų kriauklių gaminamas perlamutras 

## Rūšys
Gentyje yra apie 15-17 rūšių. Lietuvoje sutinkamos 5 rūšys:
* Didžioji bedantė (*Anodonta cygnea*) – dažna;
* Žuvinė bedantė (*Anodonta piscinalis*) – dažna;
* Pailgoji bedantė (*Anodonta cellensis*) – dažna;
* Antinė bedantė (*Anodonta anatina*) – dažna;
* ir kt.

## Šaltiniai

## Nuorodos
* Ingrida Šatkauskienė (2004). Bestuburių įvairovė http://gamta.vdu.lt/bakalaurai/vaizdine_medziaga/Bestuburiu_ivairove.pdf .
Šukutės

**Šukutės** (*Pectinidae*) – dvigeldžių moliuskų (*Bivalvia*) šeima.

Žinomesnės rūšys:
***Didžioji jūrų šukutė** (*Pecten maximus*). Užauga iki 13 cm ilgio. Mantijos pakraštyje yra kelios eilės jautrių akučių ir čiuptuvų, kurie pastebi menkiausią pavojų. Šukutės gali plaukioti atverdamos ir užverdamos geldeles. Paplitusi Atlanto vandenyne ir Viduržemio jūroje. 


Image:Pecten jacobaeus.jpg|Šukutė (*Pecten jacobaeus*)
Image:Chlamys swifti.jpg|*Chlamys swifti*
Image:Amusium cristatum Cyprus.jpg|*Ammusium cristatum*
Egerija

Romėnų mitologijoje **Egerija** () – italikų nimfa, karaliaus Numos Pompilijaus žmona. Pasakojama, kad Egerijos patartas Numa Pompilijus Romoje įvedė religinius kultus. Karaliui Egerija buvo išpranašavusi, jog tol, kol nebus prarastas iš dangaus nukritęs Ancilės skydas, tol egzistuos Romos miestas.

Ilgainiui Egerijos kultas sutapo su Dianos kultu.

Mirus Numai Pompilijui, šventojoje Karmentos giraitėje Egerija pavirto tekančiu šaltiniu; semti vandens čia ateidavo vestalės (Ovidijus, „Metamorfozės“ XV. 479).

## Išnašos
Saturnas (mitologija)

Romėnų mitologijoje **Saturnas** () – vienas iš seniausių romėnų dievų, globojęs laiką ir žemdirbystę. Graikų mitologijoje Saturno atitikmuo – Kronas. Žmona Opė (graikų Rėja), su kuria buvo Jupiterio, Cereros, Veritos (*Veritas*) ir daugelio kitų dievų tėvas.

Jo garbei gruodžio 17 d. buvo švenčiamos Saturnalijos. Šventė pradžioje truko vieną dieną, tačiau vėliau buvo pailginta iki savaitės. Saturnalijų metu šeimininkas ir vergas susikeisdavo vaidmenimis, buvo aplaidžiai žiūrima į moralinius suvaržymus, o etikos taisyklės ignoruojamos.

497 pr. m. e. Saturnui buvo pastatyta šventykla Forum Romanum vietovėje. Joje buvo karališkas iždas. 

## Šaltiniai
Midijiniai

**Midijiniai** (*Mytilidae*) – dvigeldžių moliuskų klasės () šeima.

**Valgomoji midija** (*Mytilus edulis*) – Lietuvoje randama vienintelė rūšis. Paplitusi visur. Užauga iki 7,5 cm ilgio. Gyvena prisitvirtinusios prie akmenų bisuso siūlais. Minta potvyniu metu filtruodamos vandenį. Pradžioje midija yra plaukiojančios lervos stadijoje, vėliau bręsta ant po vandeniu esančių akmenų. Kad išsilaikytų ant kieto paviršiaus, midija gamina kietėjantį lipnų skystį.
Kupidonas

Romėnų mitologijoje **Kupidonas** ( – aistra), arba **Amoras**, **Amūras** ( – meilė) – meilės dievas, Veneros sūnus. Amoras gimė iš auksinio kiaušinio. Vaizduojamas mažu berniuku su baltais sparnais. Amoras ir Kupidonas yra sinoniminiai romėnų meilės dievo vardai. Pakirstas Amoro strėle pamilsta.

Kupidono (Amoro) kultas buvo stipriai susietas su meilės deivės Veneros kultu. Buvo manoma, kad jo galia yra didesnė nei motinos, kadangi Amoras turėjo įtaką ir mirusiųjų Hade, ir jūros gyvūnams, ir net dievams Olimpe. Kupidonas taip pat buvo su meile susijusios aistros įsikūnijimas.

## Taip pat skaitykite
* Erotas
* Venera
* Afroditė
Amūras

**Amūras** gali reikšti:
* Romėnų meilės dievas – **[[Kupidonas|Amūras]]**;
* Upė Rytų Azijoje – **[[Amūras (upė)|Amūras]]**;
* Žuvis – **[[baltasis amūras]]**;
* Federalinis kelias M58 Rusijoje – **[[Autostrada M58 (Rusija)|Amūras]]**;
* Kosmose skriejantis asteroidas – '''Amūras.

Panašūs:
* Senovės Sirijos regionas – Amuru.
Valstybės teatras

**Valstybės teatras** – pirmasis profesionalus lietuvių teatras, įsteigtas Kaune. Sudarė operos ir dramos trupės (nuo 1920 m.) ir baleto trupė (nuo 1925 m.).

## Istorija

Profesionalaus lietuviško teatro kūrimąsi skatino periodiškai rengiami lietuviški vakarai, draugijos, jų profesionalėjimas po Lietuvos nepriklausomybės paskelbimo 1918 m. 1920 m. pabaigoje veikė „Lietuvių meno kūrėjų draugija", sujungus „Skrajojamojo teatro", vadovaujamo Juozo Vaičkaus, Konstantino Glinskio 1919 m. Vilniuje įsteigtos „Teatro studijos" pajėgas sukurta „Dramos vaidykla" (1920 m.) Kaune.

1920 m. lapkričio mėn. pasirašytos pirmosios teatro sutartys su tokiais aktoriais, kaip Juozas Staniulis, Petras Kubertavičius, Ona Kurmytė, Polė Tendžiulytė, Antanina Vainiūnaitė, Teofilija Dragūnaitė-Vaičiūnienė, Viktoras Dineika, Povilas Mačinskas. Pirmasis pastatytas spektaklis buvo Hermano Zudermano „Joninės” įvyko 1920 m. gruodžio 19 d. (režisierius J. Vaičkus).

1922 m. teatras suvalstybintas. Aktorius rengė Valstybės teatro vaidybos mokykla, įsteigta 1924 m. Aktorių mokyklai vadovo K. Glinskis, B. Dauguvietis, A. Oleka-Žilinskas, A. Sutkus. 1931 m. įkurtas Valstybės teatro skyrius Šiauliuose, 1935 m. iš Šiaulių perkeltas į Klaipėdą, Iki Antrojo pasaulinio karo įvyko apie 170 premjerų. Į repertuarą įėjo ne tik lietuvių autorių, bet ir rusų, latvių ir kitų Vakarų Europos klasikų, dramaturgijos veikalai. 1940 m. įkurtas Vilniaus valstybinis teatras.

## Žymiausi režisieriai
Konstantinas Glinskis, Borisas Dauguvietis, Andrius Oleka-Žilinskas, Michailas Čechovas, Antanas Sutkus. 

## Iškilesni pastatymai
Vinco Krėvės „Šarūnas” (1929 m.), Viljamo Šekspyro „Hamletas” (1932 m.), Nikolajaus Gogolio „Revizorius” (1933 m.), Fridricho Šilerio „Marija Stiuart” (1937 m.) ir Petro Vaičiūno pjesės „Patriotai” (1926 m.), „Nuodėmingas angelas” (1927 m.), „Tikruoju keliu” (1933 m.), „Prisikėlimas” (1936 m.) ir t. t.

## Pagrindiniai aktoriai
Pagrindinių vaidmenų atlikėjai buvo aktoriai Petras Kubertavičius, Juozas Laucius, Stasys Pilka, Henrikas Kačinskas, Antanina Vainiūnaitė, Ona Rymaitė, Teofilija Dragūnaitė-Vaičiūnienė, Ona Kurmytė, Jurgis Petrauskas, Viktoras Dineika, Elena Žalinkevičaitė, Vladas Sipaitis, Ona Juodytė, Mečys Chadaravičius ir kt.

## Pagrindiniai scenografai
Vladas Didžiokas, Jonas Gregorauskas, Olga Dubeneckienė, Mstislavas Dobužinskis, Adomas Galdikas, Liudas Truikys, Stasys Ušinskas, Jonas Surkevičius ir kiti.

## Taip pat skaitykite
* Lietuvos nacionalinis operos ir baleto teatras

## Šaltiniai
* Lietuvos teatro, muzikos ir kino muziejaus informacija
Racionalizmas (reikšmės)

**Racionalizmas** gali reikšti:

* racionalizmas – epistemologijos kryptis, laikanti protą autonomišku, galinčiu pažinti tikrovę nepriklausomai nuo patyrimo;
* pažiūra, laikanti pažinimą racionaliu, nepriklausomu nuo tikėjimo, tradicijų, dogmų;
* racionalizmas (architektūra) – XX amžiaus I pusės moderniosios architektūros krypčių (funkcionalizmo, konstruktyvizmo) stilistinės tendencijos.
Nukusas

**Nukusas** () − miestas Uzbekistane, autonominės Karakalpakijos respublikos sostinė. Yra geležinkelio stotis. Chemijos kombinatas, metalo apdirbimo, statybų, maisto, lengvoji pramonė. Uzbekijos mokslų akademijos filialas. Yra universitetas, du teatrai, muziejai (meno, istorijos ir kraštotyros).

## Istorija
Nukusas įkurtas XX a. 3-ajame dešimtmetyje, nuo 1932 m. − miestas. Nukusas kūrėsi prie Aralo ežero ir Amudarjos upės. Iš mažos gyvenvietės jis virto moderniu sovietiniu miestu su plačiomis gatvėmis ir dideliais viešaisiais pastatais. Raudonoji armija čia turėjo cheminių bandymų institutą.

## Nuorodos
* Tinklalapis apie Nukusą 
* https://web.archive.org/web/20041119065833/http://nukus.by.ru/
* Nukuso nuotraukos
Bajoras

**Bajoras:**
* Bajorai – luomas.

* Alfonsas Bajoras – karininkas;
* Arvydas Bajoras – politikas;
* Feliksas Bajoras – kompozitorius;
* Gerardas Bajoras – chemikas.
Arvydas Macijauskas

**Arvydas Macijauskas** (g. 1980 m. sausio 19 d. Klaipėdoje) – buvęs krepšininkas, Lietuvos nacionalinės rinktinės atakuojantis gynėjas. Žinomas pravarde *Macas*.

## Karjera
A. Macijauskas debiutavo nacionalinėje rinktinėje 2002 m. rungtynėse su Ukraina. Lietuva tada laimėjo 7 taškais, A. Macijauskas pelnė 12 taškų. Iki 2006 m. Japonijoje vykusio Pasaulio vyrų krepšinio čempionato krepšininkas iš viso rinktinėje buvo žaidęs 21 rungtynes, vidutiniškai pelnydamas po 16,2 taško.

2005 m. liepos viduryje susitarė dėl 3 metų kontrakto su Naujojo Orleano „Hornets“ klubu. 2005 m. pabaigoje su New Orleans/Oklahoma City Hornets debiutavo stipriausioje pasaulio krepšinio lygoje – NBA. 2005–2006 sezonas jam nebuvo sėkmingas, nes buvo arba labai trumpai išleidžiamas į aikštelę, arba net neregistruojamas rungtynėms. 2006 m. liepą pasirašė ketverių metų 9 mln. eurų vertės sutartį su Pirėjo Olympiacos ir tapo brangiausiu krepšininku Europoje. 2006 metų Pasaulio krepšinio čempionate Japonijoje su Lietuvos rinktine užėmė 7 vietą.

2006 m. rugsėjį A. Macijauskas patyrė sunkią Achilo sausgyslės traumą ir negalėjo sportuoti net 6 mėnesius. 2007 m. kovo 31 d. jis grįžo į aikštelę, rungtynėse prieš Atėnų „Egaleo“ per 14 min. pelnė 7 taškus.

2008 m. rugpjūčio mėn. krepšininkas patyrė traumą treniruodamasis Klaipėdoje. Tai sužinojęs klubas nebuvo patenkintas ir padavė A. Macijauską į teismą dėl sutarties pažeidimo, siekdamas nutraukti su juo sutartį ir nemokėti likusios sutarties dalies. Tačiau teismas užsitęsė daugiau nei 1,5 m. ir galų gale paaiškėjo, kad klubas neturės sumokėti 4,4 mln. likusios sutarties dalies.

2010 m. gegužės mėn. buvo įtrauktas į išplėstinį Lietuvos krepšinio rinktinės kandidatų sąrašą, tačiau joje taip ir nepasirodė, o 2010 m. birželio 8 d. paskelbė apie karjeros pabaigą dėl nugaros išvaržos.

2010 m. liepos 24 d. Arvydas Macijauskas susituokė su Viktorija Buder.

## Laimėjimai
* LKL čempionas 2000, 2002 m.
* LKL vicečempionas 2001, 2003 m.
* LKL Visų žvaigždžių rungtynių dalyvis 2001–2003 m.
* LKL Visų žvaigždžių rungtynių naudingiausias krepšininkas 2003 m.
* LKL Visų žvaigždžių dienos tritaškių konkurso nugalėtojas 2000, 2002, 2003 m.
* NEBL čempionas 2002 m.
* NEBL finalinio ketverto naudingiausias krepšininkas 2002 m.
* Čempionų taurės šiaurės konferencijos finalo ketverto naudingiausias žaidėjas 2003 m.
* LKL finalo naudingiausias krepšininkas 2002, 2003 m.
* Europos čempionas 2003 m.
* Ispanijos taurės laimėtojas 2004 m.
* Eurolygos finalininkas 2005 m.
* Išrinktas tarp penkių geriausių Eurolygos krepšininkų 2005 m.
* Ispanijos krepšinio lygos finalininkas 2005 m.
* Graikijos krepšinio lygos vicečempionas 2007 m.

### Pasiekimai
* 2001 m. Prancūzijos savaitraščio „Basket News“ surengtuose „Didžiausios žemyno krepšinio vilties“ rinkimuose užėmė 21 vietą.
* 2003 m. – Europos krepšinio čempionas.

## Statistika

#### Eurolyga

#### NBA

## Šaltiniai

## Nuorodos
* Basketnews.lt puslapis apie žaidėją
Bogota

**Bogota**, pilnas pavadinimas **Santa Fė de Bogota** (, ofic. *Santa Fe de Bogotá*) – miestas vidurio Kolumbijoje, šalies sostinė ir didžiausias miestas, sutampa su sostinės apygardos ribomis. Miestas išsidėstęs 2640 m aukštyje virš jūros lygio, kalnų apsuptoje lygumoje, Rytinėje Kordiljeroje (Andų kalnų dalis). Klimatas vidutinis, metinė temperatūra apie 14&nbsp;°C. Bogota yra vienas iš labiausiai besiplečiančių Pietų Amerikos metropolinių arealų (pagrindiniai priemiesčiai – *Bosa*, *Engativá*, *Fontibón*, *Suba*, *Usaquén*, *Usme*).

Pramonės šakos: spauda ir leidyba, automobilių surinkimas, maisto apdirbimas, tekstilė, metalo apdirbimas, mašinos ir įrengimai, elektros prietaisai. Mieste yra daug bankų ir korporacijų. Bogota su kitais miestas susisiekia greta nutiesta Panamerikos magistrale, geležinkeliais, yra tarptautinis *El Dorado* oro uostas. Veikia valstybinis universitetas, aukso muziejus, stovi paminklas šalies didvyriui Simonui Bolivarui.

Bogotos senamiesčiui būdingos siauros gatvelės, su vienaukščiais ar dviaukščiais kolonijinės architektūros pastatais (yra XVI–XIX a. paminklų), besidriekiančios išilgai kalnų. Naujuose rajonuose – platūs prospektai su šiuolaikine architektūra.

## Istorija
Indėnų laikais miestas vadinosi ***Bakata*** ir buvo didelis muiskų civilizacijos centras. 1538 m. rugpjūčio 6 d. konkistadoras Gonsalas Chimenesas de Kesada (*Jiménez de Quesada*) įkūrė naują miestą ir pavadino *Santa Fé de Bacatá*. Ilgainiui Bakata tapo Bogota.

XVI–XIX a. buvo Naujosios Granados karalystės sostine.


File:Centro internacional.JPG|Bogotos verslo rajonas
File:Iglesia y convento de La Candelaria 1.jpg|La Kandelarijos bažnyčia
File:Vista aérea del Museo Nacional de Colombia (en frente) y la Universidad Colegio Mayor de Cundinamarca (atrás).jpg|Kolumbijos nacionalinis muziejus


## Sportas
* Millonarios FC – futbolo klubas;
* Independiente Santa Fe – futbolo klubas;
* La Equidad – futbolo klubas;
* Fortaleza C.E.I.F. – futbolo klubas;
* Bogotá FC – futbolo klubas;

## Šaltiniai
Skalumas

**Skalumas** mineralogijoje aprašo kristalinių medžiagų polinkį skilti iš anksto numatomomis plokštumomis, kai po skilimo gaunamas lygus paviršius.

Šį savybė svarbi atskiriant mineralus. Įvairūs kristalų skilimo ypatumai leidžia lengviau šlifuoti ar pjaustyti skirtingus mineralus. Vieni kristalai skyla lengviau, kiti – sunkiau, tačiau net ir pačius kiečiausius (žr. Moso skalę) mineralus galima suskaldyti pagal skalumo plokštumas. Pavyzdžiui, pats kiečiausias mineralas, deimantas, skyla keturiomis kryptimis, lygiagrečiomis oktaedro sienelėmis.

Priklausomai nuo mineralo sugebėjimo skilti, skiriamos šios skalumo klasės:
* labai tobulas skalumas (žėrutis)
* tobulas skalumas (kalcitas, galenitas)
* vidutiniškai tobulas skalumas (kartais vadinamas geru) (piroksenas, fluoritas)
* netobulas (blogas) skalumas (granatas)
* labai netobulas (labai blogas ar mineralas neskalus) (kvarcas)

**Kai kurių mineralų kristalų skalumas**:
Helle Thorning-Schmidt

**Helė Torning-Šmidt** (, g. 1966 m. gruodžio 14 d.) – Danijos politinė veikėja.

## Biografija

1994 m. baigė Kopenhagos universitetą ir Briugės Europos studijų koledžą, politologijos magistrė.

1994-1997 m. vadovavo Danijos socialdemokratų partijos sekretoriatui Europos parlamente, vėliau buvo Danijos profesinių sąjungų konfederacijos konsultantė. 1999 m. išrinkta į  Europos Parlamentą.

2005 m. vasario mėn. rinkimuose tapo Folketingo (Danijos parlamento) deputate, o balandžio 12 d. išrinkta Danijos socialdemokratų partijos pirmininke vietoje Mogenso Lyketofto, kuris buvo apkaltintas partijos pralaimėjimu parlamento rinkimuose. Būdama didžiausios opozicinės partijos lydere, ji tapo ir visos Danijos opozicijos lydere su pretenzija tapti pirmąja moterimi – Danijos ministre pirmininke.

Ištekėjusi už Stefano Kinoko, lordo Kinoko, 1983–1992 m. vadovavusio Didžiosios Britanijos leiboristų partijai, sūnaus.

## Papildoma informacija
* Dėl pomėgio viešumoje pasirodyti dizainerių kurtais drabužiais ir rankinėmis oponentų vadinama *„Gucci Helle“*
* 2012 m. pateko į žurnalo Time dešimties geriausių pasaulio moterų-lyderių dešimtuką.

## Nuorodos

* Asmeninė svetainė  (danų k.)

## Šaltiniai

|-
Karakasas

**Karakasas** () – miestas šiaurės Venesueloje, šalies sostinė ir antrasis pagal dydį miestas. Įsikūręs Karibų Andų papėdėje, 13–14 km nuo Karibų jūros kranto. Karakaso aglomeracijoje gyvena >5 mln. gyventojų.

Išsidėstęs derlingame Karakaso slėnyje, netoli La Gvairos (*La Guaira*) uosto prie Karibų jūros. Tai verslo ir pramonės centras. Pramonė: automobilių surinkimas, cukraus ir mėsos apdirbimas, alaus varymas, odos gamyba, naftos perdirbimas, popieriaus, tabako, stiklo, tekstilės pramonė, gumos gaminiai, vaistai. Gera transporto infrastruktūra (geležinkeliai, oro uostas, automagistralės). Mieste daug parkų ir aikščių, ir kurių žymiausia – Bolivaro aikštė (*Plaza Bolívar*), kurioje yra S. Bolivaro (Pietų Amerikos politiko ir revoliucionieriaus, gimusio Karakase) statula.

Centrinis Venesuelos universitetas įkurtas 1721 m., netoliese – nacionalinis panteonas, kuriame palaidotas S. Bolivaras. Katedra pastatyta 1636 m. Karakasas – visos Venesuelos vyskupystės centras.

## Istorija
Karakasą (*Santiago de León de Caracas*) 1567 m. įkūrė konkistadoras Diegas de Losada. Pradėtos veisti plantacijos, gyvenvietė sparčiai augo. 1577 m. tapo Ispanijos imperijos Venesuelos provincijos sostine. 1595 m. miestą nusiaubė anglų piratai. XVII a. Karakasas tapo didžiausiu regiono miestu. Nuo 1777 m. Venesuelos generalkapitonijos sostinė, svarbus Ispanijos kolonijų Amerikoje ūkio, politinis ir kultūros centras.

XIX a. pr. Karakase prasidėjo kovos dėl nepriklausomybės, 1811 m. čia pasirašytas Venesuelos nepriklausomybės aktas, o 1812 m. Karakasą nusiaubė žemės drebėjimas. 

Nuo 1821 m. Didžiosios Kolumbijos Venesuelos departamento, nuo 1830 m. nepriklausomos Venesuelos sostinė.

XXI a. pr. Karakase labai išaugo nusikalstamumas, 2017 m. čia įvykdyta daugiausia žmogžudysčių tarp visų pasaulio miestų (76/100 tūkst. gyv.).

Karakasas labai nukentėjo nuo žemės drebėjimų (didžiausi 1755, 1812, 1900 ir 1967 m.) ir nuo 1999 m. liūčių sukeltų potvynių bei žemės nuošliaužų.

## Sportas
* Caracas FC – futbolo klubas; rungtyniavo aukščiausioje šalies lygoje;
* Deportivo La Guaira FC – futbolo klubas; rungtyniavo aukščiausioje šalies lygoje;
* Metropolitanos FC – futbolo klubas; rungtyniavo aukščiausioje šalies lygoje;
* Universidad Central de Venezuela FC (UCV FC) – futbolo klubas; rungtyniavo aukščiausioje šalies lygoje;
* UCV stadionas, talpinantis 23 940 žiūrovus;

## Miestai partneriai

* Honolulu, JAV
* Naujasis Orleanas, JAV
* Melilija, Ispanija
* Rosarijas, Argentina, nuo 1998 m.
* Tenerifės Santa Krusas, Ispanija, nuo 1981 m.

* Gvadalachara, Meksika, nuo 1972 m.

## Nuorodos
* Karakaso turizmo informacijos centras
* Karakaso naujienos 
* Karakasas

## Išnašos
Janas

Romėnų mitologijoje **Janas** () – vartų, durų, pradžios ir pabaigos dievas. Su pirmąja žmona Kamesė (*Camese*) susilaukė daug vaikų: tarp jų ir dievo Tiberino. Su vėlesniąja žmona Juturna susilaukė Fonto. Janas turėjo ir trečią žmoną Jana.

## Kultas
* Vaizduojamas dviveidis, iš to kilo epitetas „dvigubasis“ *Janus Geminus*, kai kur vaizduojamas net keturveidis *Janus Quadrifrons* (Janas keturveidis). Du Jano veidai reiškė: saulę ir mėnulį, kad durys veda į namus ir iš namų, žinojo praeitį ir ateitį. Janas simbolizuodavo pasikeitimą: praeities į ateitį, vienos būsenos į kitą, požiūrio, pasaulėžiūros. Jis taip pat buvo pradžios dievas: pirmojo metų mėnesio (metų pradžia), žmogaus gimimo (gyvenimo pradžia), vestuvių (santuokos pradžia), meldžiantis dievams buvo minimas pirmasis (maldos pradžia). Janas simbolizavo ne tik pradžią ar pabaigą, bet ir vidurį: tarp barbariškų ir civilizuotų kraštų, kaimo ir miesto vietovių, jaunystės ir pilnametystės.
* Buvo laikytas pirmuoju Latijos valdovu, kuris gyveno ant Janikulo kalno. Jis žmones išmokė statyti laivus ir apdirbti žemę. Jano valdymo laikotarpiu išaušo aukso amžius, atsirado pinigai, įstatymai ir žemdirbystė.
* Kai Romulas su vyrais pagrobė sabinų moteris, Janas privertė išsiveržti geizerį taip nuvydamas persekiotojus. Jo garbei, jo šventyklos durys buvo laikomos atviros karo metu, kad Janas galėtų įsikišti į konfliktą, o taikos – uždarytos.
Febrė

Romėnų mitologijoje **Febrė** () – deivė, kuri saugojo žmones nuo maliarijos ir karščiavimo. Yra žinoma, kad Febrė turėjo tris šventyklas senovės Romoje, viena iš jų buvo tarp Palatino ir Velabrumo. Deivei Palantino kalnas buvo šventa vieta, kur jai nešdavo vaistus, kuriais gydydavo ligonius. Manoma, kad galėjo būti kilusi iš etruskų dievo Febro kulto.
Bubona

Romėnų mitologijoje **Bubona** – arklių ir galvijų deivė. Identifikuojama su galų deive Epona. Eponos kultą perėmė romėnų armijos kariai, ir ši tapo Bubona.
Honoras

Romėnų mitologijoje **Honoras** (lot. *Honōs, Honor*) – kilnumo, garbės ir teisingumo dievas. Senovės Romoje jis turėjo keletą šventyklų. Mene vaizduojamas kaip jaunas karys, laikantis ietį ir kornukopiją.

***Taip pat skaitykite:***
* Virtuta
Hersilija

Romėnų mitologijoje **Hersilija** () – mitinio Romos įkūrėjo Romulo žmona, sabinė. Tapusi Romulo žmona įkalbėjo sabinus sudaryti taiką su romėnais. Po vyro mirties sudievinta, kaip ir pats Romulas. Identifikuojama su Kvirino žmona Hora.